ai4bharat/Pralekha huggingface dataset:
অর্থমন্ত্রক
২০২১-২২ বার্ষিক সাধারণ বাজেটের জন্য অর্থ মন্ত্রকের পক্ষ থেকে মতামত/পরামর্শ/প্রস্তাব আহ্বান
নয়াদিল্লি, ১৩ নভেম্বর, ২০২০
অর্থ মন্ত্রক বহু বছর ধরে নর্থ ব্লকে বার্ষিক সাধারণ বাজেটের ব্যাপারে শিল্প সংস্থা, বাণিজ্যিক সংস্থা, শ্রমিক সংগঠন ও বিশেষজ্ঞদের সঙ্গে প্রাক-বাজেট আলোচনা করে আসছে। এবার মহামারীজনিত পরিস্থিতির প্রেক্ষিতে মন্ত্রক প্রাক-বাজেট আলাপ-আলোচনার ব্যাপারে বিভিন্ন পক্ষের কাছ থেকে বিকল্প উপায়ে আলোচনার প্রস্তাব পেয়েছে। সেই অনুসারে সিদ্ধান্ত হয়েছে, বিভিন্ন প্রতিষ্ঠান ও বিশেষজ্ঞদের কাছ থেকে প্রস্তাব নেওর জন্য একটি সুনির্দিষ্ট ই-মেল আইডি তৈরি করা হবে। এ ব্যাপারে শীঘ্রই মন্ত্রকের পক্ষ থেকে বিস্তারিত জানানো হবে।
আরও সিদ্ধান্ত হয়েছে যে, ২০২১-২২ বার্ষিক সাধারণ বাজেটকে সাধারণ মানুষের আরও কাছে নিয়ে আসতে আলাপ-আলোচনার ক্ষেত্রকে অনেক বেশি অংশগ্রহণমূলক ও উদারতান্ত্রিক করে তোলা হবে। সরকার ইতিমধ্যেই MyGov পোর্টালে একটি মাইক্রো-সাইট  চালু করেছে। তবে, এই অনলাইন পোর্টালটি আগামী ১৫ই নভেম্বর থেকে পুরোদমে চালু হবে। বাজেট সংক্রান্ত বিষয়ে মতামত ও পরামর্শ পাওয়ার জন্যই এই পোর্টালটি চালু করা হচ্ছে। সাধারণ মানুষ MyGov প্ল্যাটফর্মে গিয়ে নাম নথিভুক্ত করে ২০২১-২২ সাধারণ বাজেট সম্পর্কে নিজের মতামত ও পরামর্শ জমা করতে পারবেন। পোর্টালে জমা করা মতামত ও পরামর্শগুলি কেন্দ্রীয় সরকারের সংশ্লিষ্ট মন্ত্রক/দপ্তরের পক্ষ থেকে খতিয়ে দেখা হবে।
প্রয়োজন-সাপেক্ষে মতামত ও পরামর্শ জমা দেওয়া ব্যক্তির সঙ্গে নাম নথিভুক্তিকরণের সময় উল্লেখ করা ই-মেল বা মোবাইল নম্বর মারফৎ যোগাযোগ করা হতে পারে। জমা পড়া মতামত বা পরামর্শ সম্পর্কে সংশ্লিষ্ট ব্যক্তির সুস্পষ্ট মতামত জানার জন্যই এই ব্যবস্থা। পোর্টালটি আগামী ৩০শে নভেম্বর পর্যন্ত পোর্টালটিতে মতামত, পরামর্শ বা প্রস্তাব জমা দেওয়া যাবে।
স্বরাষ্ট্র মন্ত্রক
জাপানের প্রাক্তন প্রধানমন্ত্রী শিনজো আবে-র প্রয়াণে শ্রদ্ধা জানিয়ে আগামীকাল একদিনের জাতীয় শোক পালন করা হবে
নয়াদিল্লী, ৮ জুলাই, ২০২২
জাপানের প্রাক্তন প্রধানমন্ত্রী শিনজো আবে-র জীবনাবসান হয়েছে ৮ জুলাই। প্রয়াত নেতার প্রতি শ্রদ্ধা জানিয়ে ভারত সরকার আগামীকাল ৯ই জুলাই সারা দেশে একদিনের জাতীয় শোক পালনের সিদ্ধান্ত নিয়েছে ।
দেশে নিয়মিত যেসব ভবনে জাতীয় পতাকা উত্তোলন করা হয় সেখানে তা থাকবে অর্ধনমিত। জাতীয় শোকের দিন কোনো সরকারি বিনোদনমূলক অনুষ্ঠান হবে না।
PG/PM/NS
(Visitor Counter : 74
কেন্দ্রীয়মন্ত্রিসভা
ভারত ও কমোরস – এর মধ্যে স্বাস্থ্য ওষুধ ক্ষেত্রে স্বাক্ষরিত সমঝোতাপত্রে মন্ত্রিসভার কর্ম পরবর্তী অনুমোদন
নয়াদিল্লি, ২০ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও কমোরসের মধ্যে স্বাস্থ্য ও ওষুধ ক্ষেত্রে সহযোগিতার লক্ষ্যে গত ১১ অক্টোবর স্বাক্ষরিত সমঝোতাপত্র বা মউ – এ কর্মপরবর্তী অনুমোদন মিলেছে। উল্লেখ করা যেতে পারে, উপ-রাষ্ট্রপতির কমোরস সফরের সময় গত ১১ অক্টোবর এই সমঝোতাপত্র স্বাক্ষরিত হয়েছিল।
দুই দেশের মধ্যে এই সমঝোতাপত্র স্বাক্ষরের ফলে স্বাস্থ্য ও ওষুধ ক্ষেত্রে নিম্নলিখিত বিষয়ে সহযোগিতা গড়ে উঠবে –
- প্রশিক্ষণ ও দক্ষতা বৃদ্ধি
- অভিজ্ঞতা বিনিময়
- হাসপাতালগুলির প্রাতিষ্ঠানিক মানোন্নয়ন, হসপিটাল ম্যানেজমেন্ট
- ক্যান্সার চিকিৎসায় পারস্পরিক সহযোগিতা
- সংক্রামক ও অসংক্রামক অসুখ-বিসুখ
- ফার্মা সামগ্রী, চিকিৎসা সরঞ্জাম ও বায়োমেডিকেল সামগ্রী সংগ্রহ
- টেলি মেডিসিন কর্মসূচি রূপায়ণে সহযোগিতা
- স্বাস্থ্য ক্ষেত্রে বেসরকারি বিনিয়োগে উৎসাহ
- পারস্পরিক সিদ্ধান্তের ভিত্তিতে স্থির হওয়া একাধিক ক্ষেত্র
দু’দেশের মধ্যে সহযোগিতার বিষয়গুলি নিয়ে বিস্তারিত আলাপ-আলোচনার জন্য একটি কর্মীগোষ্ঠী গঠন করা হবে। এই গোষ্ঠী সমঝোতাপত্র রূপায়ণের নানা দিক খতিয়ে দেখবে।
SSS/BD/SB
(Visitor Counter : 53
সামাজিকন্যায়ওক্ষমতায়নমন্ত্রক
‘দিব্য কলা শক্তি, ভিন্নভাবে সক্ষমদের ক্ষমতা প্রদর্শন’ অনুষ্ঠানে অংশগ্রহণকারী ভিন্নভাবে সক্ষম শিশুদের সঙ্গে রাষ্ট্রপতির মতবিনিময়
নয়াদিল্লি, ২৪ জুলাই, ২০১৯
রাষ্ট্রপতি শ্রী রামনাথ কোবিন্দ আজ নতুন দিল্লির পণ্ডিত দীনদয়াল উপাধ্যায় সংস্থান ন্যাশনাল ইনস্টিটিউট ফর পার্সন্স উইথ ফিজিক্যাল ডিস্যাবিলিটি -তে ভিন্নভাবে সক্ষম শিশুদের সাংস্কৃতিক অনুষ্ঠান ‘দিব্য কলা শক্তি : ভিন্নভাবে সক্ষমদের ক্ষমতা প্রদর্শন’ অনুষ্ঠানে উপস্থিত ছিলেন। ঐ অনুষ্ঠানে অংশগ্রহণকারী শিশুদের সঙ্গে তিনি কথা বলেন। সংসদ ভবনে জি.এম.সি. বালাযোগী প্রেক্ষাগৃহে আয়োজিত এই অনুষ্ঠানে রাষ্ট্রপতি ছাড়াও উপ-রাষ্ট্রপতি, প্রধানমন্ত্রী, মন্ত্রিসভার সদস্য এবং সাংসদরাও উপস্থিত ছিলেন। সামাজিক ন্যায় ও ক্ষমতায়ন মন্ত্রকের ভিন্নভাবে সক্ষমদের স্বশক্তিকরণ দপ্তর এই অনুষ্ঠানের আয়োজন করে।
ভিন্নভাবে সক্ষম যুবক-যুবতীদের সঙ্গে মতবিনিময়ের সময় রাষ্ট্রপতি ছাড়াও দপ্তরের মন্ত্রী শ্রী থাওয়ার চাঁদ গেহলত, প্রতিমন্ত্রী শ্রী রামদাস আথাওয়ালে এবং সচিব শ্রীমতী শকুন্তলা ডি গ্যামলিন উপস্থিত ছিলেন।
বিভিন্ন রাজ্যে ভিন্নভাবে সক্ষম শিশুদের নিয়ে কাজ করে এরকম গোষ্ঠীর সমন্বয়াকরা রাষ্ট্রপতির কাছে এই শিশুদের বিভিন্ন প্রতিভার বিষয়ে জানান। অনুষ্ঠানে, এইসব শিশুরা তাদের তৈরি নানা সৃজনশীল সামগ্রী রাষ্ট্রপতিকে উপহার দিয়েছে। রাষ্ট্রপতি তাদের সৃজনশীলতার প্রশংসা করেন এবং এক সফল ভবিষ্যতের প্রার্থনা করেন।
বিভিন্ন রাজ্যের নানা সাংস্কৃতিক গোষ্ঠীর ১৭৫ জন শিল্পীর উপস্থাপনায় এই অনুষ্ঠানটিতে জাতীয়তাবাদের চেতনা ফুটে ওঠে। ভিন্নভাবে সক্ষমদের স্বশক্তিকরণ দপ্তর এই অনুষ্ঠানের জন্য যাবতীয় সমস্ত উদ্যোগ নিয়েছিল। দপ্তর দেশের আটটি জাতীয় প্রতিষ্ঠানের মাধ্যমে ভিন্নভাবে সক্ষমদের পুনর্বাসনের লক্ষ্যে নিয়মিত প্রশিক্ষণ, শিক্ষার ব্যবস্থা এবং নানাবিধ গবেষণা করে থাকে। রাজ্য সরকার এবং বিভিন্ন বেসরকারি প্রতিষ্ঠানগুলিও এ ধরনের সচেতনতামূলক বিভিন্ন কর্মসূচিতে অংশগ্রহণ করে। ২০১৬ সালের ভিন্নভাবে সক্ষমদের অধিকার সংক্রান্ত আইনটি ২০১৭-র ১৯শে এপ্রিল বলবৎ হয়। ঐ আইনের ২৯ নম্বর ধারায় ভিন্নভাবে সক্ষমদের জন্য সাংস্কৃতিক ও বিনোদনমূলক অনুষ্ঠান আয়োজনের সংস্থান রয়েছে।
CG/CB/DM
(Visitor Counter : 87
তথ্যওসম্প্রচারমন্ত্রক
প্রসার ভারতী বৈদ্যুতিন অফিস ব্যবস্থা ‘ই-অফিস’ গ্রহণ করে প্রাত্যহিক কাজকর্মে কাগজের ব্যবহার বন্ধ করেছে
নয়াদিল্লী, ২৪ জুন, ২০২১
প্রসার ভারতীতে সব স্তরে প্রযুক্তি ব্যবহার করা হচ্ছে। দু বছরেরও কম সময়ে আকাশবাণী ও দূরদর্শনের ৫৭০টি কেন্দ্রে ২২ হাজার ৩৪৮ জন কর্মী বৈদ্যুতিন প্রক্রিয়ায় প্রাত্যহিক কাজকর্ম করছেন। ই-অফিসের মাধ্যমে প্রসার ভারতীতে তথ্যপ্রযুক্তি নির্ভর ব্যবস্থাপনায় কাজকর্ম করা হচ্ছে। মহামারীর কারণে লকডাউন এবং লকডাউনের পরবর্তী সময় দেশের বিভিন্ন প্রান্তে কর্মীরা সব রকমের প্রতিকূলতার মধ্যে ই-অফিস ব্যবস্থায় কাজ করছেন।
এর ফলে প্রসার ভারতী আরও দক্ষভাবে পরিচালিত হয়েছে। ২০১৯ সালের আগস্ট মাসে এই সংস্থায় ই-অফিস ব্যবস্থাপনাটি শুরু হয়। প্রসার ভারতীর ৫৭৭টি কেন্দ্রে মধ্যে ২০১৯এর ডিসেম্বর পর্যন্ত ১০ শতাংশ কেন্দ্রে এই ব্যবস্থাকে কাজে লাগানো হয়। ২০২০ সালে ৭৪ শতাংশ কেন্দ্রে এবং ২০২১ সালে ১৮ জুনের মধ্যে বাকি ১৬ শতাংশ কেন্দ্রেও ই-অফিস ব্যবস্থায় কাজকর্ম করা হচ্ছে।
এর ফলে প্রসার ভারতীতে কাগজের ব্যবহার বন্ধ হয়েছে, কাজে গতি ও স্বচ্ছতা এসেছে। এ পর্যন্ত ৫০ হাজার ই-ফাইল তৈরি করা হয়েছে। প্রত্যেকটি ফাইলের স্টেটাস অনলাইনে দেখা যাচ্ছে। সংশ্লিষ্ট দপ্তর তাদের ফাইল কোথায় রয়েছে সেটি দেখে বুঝতে পারছে সেই ফাইলের কাজ হয়ে গেছে কিনা। গড়পরতা হিসেবে কাগজ সম্বলিত ফাইলের কাজ শেষ করতে এক সপ্তাহ লাগতো। কিন্তু ই-ফাইলে সেই কাজ ২৪ ঘণ্টায় হয়ে যাচ্ছে। কোন কোন ক্ষেত্রে মাত্র কয়েক ঘণ্টার মধ্যেই এই কাজ মিটে যাচ্ছে। ফল হিসেবে গত দু বছরে প্রায় সব ফাইলের কাজ হয়ে গেছে। প্রত্যেক মাসে আগের মাসের থেকে বেশি ফাইলের কাজ হচ্ছে। আকাশবাণী ও দূরদর্শনের যে ১০টি দপ্তর সবথেকে বেশি ই-ফাইল তৈরি করে সব কাজ শেষ করেছে সেগুলি হল :
|
|
দপ্তর
|
|
২০১৯এর আগস্ট থেকে এ পর্যন্ত মোট ই-ফাইলের কাজ শেষ হয়েছে
|
|
২০১৯এর আগস্ট থেকে প্রতি মাসে গড় হিসেবে যে পরিমাণ ই-ফাইলের কাজ হয়েছে
|
|
মুখ্য কার্যনির্বাহী আধিকারিকের দপ্তর
|
|
১১,১৮৬
|
|
৫০০+
|
|
দূরদর্শনের মহানির্দেশকের দপ্তর
|
|
৬৮৯৭
|
|
৩০০+
|
|
আকাশবাণীর মহানির্দেশকের দপ্তর
|
|
৫৯৭৩
|
|
২৭০+
|
|
ডিডি নিউজের মহানির্দেশকের দপ্তর
|
|
৩৮৭২
|
|
১৭০+
|
|
আকাশবাণী সংবাদের মহানির্দেশকের দপ্তর
|
|
৭২১
|
|
৩০+
|
|
প্রযুক্তি শাখার প্রধান
|
|
৩৩৫১
|
|
১৫০+
|
|
মানব সম্পদ দপ্তরের প্রধান
|
|
১৩,৩৩১
|
|
৬০০+
|
|
প্রশাসনিক দপ্তরের প্রধান
|
|
৬১২১
|
|
২৭৫+
|
|
পরিচালন দপ্তরের প্রধান
|
|
২৭৫১
|
|
১২৫+
|
|
অর্থ দপ্তরের প্রধান
|
|
৩৫৩৩
|
|
১৬০+
প্রসার ভারতীর এই উদ্যোগের ফলে সব কাজকর্ম কাগজ ছাড়াই হচ্ছে। এর ফলে ২০১৯এর এপ্রিল থেকে এ বছরের জুন মাস পর্যন্ত কাগজের জন্য খরচ ৪৫ শতাংশ কমেছে। এই উদ্যোগে পরিবেশ দূষণ কম হবে এবং কাগজ ছাড়া কাজকর্মের ফলে মহামারীর সময় কোভিড সুরক্ষাবিধি মেনে চলা সুবিধা হবে। দূরসঞ্চার ব্যবস্থাপনায় বাড়ি বা যেকোন জায়গা থেকে কাজ করার ফলে সংক্রমণের সম্ভাবনা কম হচ্ছে।
CG/CB/NS
(Visitor Counter : 186
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২৬শে জুলাই, ২০২১
দেশজুড়ে টিকাকরণ অভিযানে এ পর্যন্ত ৪৩ কোটি ৫১লক্ষ টিকা দেওয়া হয়েছে।
সারা দেশে এ পর্যন্ত মোট সুস্থ হয়েছেন ৩ কোটি ৫ লক্ষ ৭৯হাজার ১০৬ জন।
বর্তমানে কোভিড মুক্ত হওয়ার হার ৯৭.৩৫%।
গত চব্বিশ ঘন্টায় আরোগ্য লাভ করেছেন ৩৫,৯৬৮ জন।
এই সময়ে নতুন করে সংক্রমিত হয়েছেন ৩৯,৩৬১ জন।
ভারতে চিকিৎসাধীন সংক্রমিতের সংখ্যা বর্তমানে ৪,১১,১৮৯জন ।
মোট সংক্রমিতের মাত্র ১.৩১% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.৩১%।
দৈনিক সংক্রমিতের হার ৫%র কম౼আজ এই হার ৩.৪১%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৫কোটি ৭৪ লক্ষ।
CG/CB
(Visitor Counter : 102
কর্মী, জন-অভিযোগএবংপেনশনমন্ত্রক
কোভিড পরবর্তী সময়ে সঠিকভাবে পরিকল্পনা করলে ভারতের স্বাস্থ্য পরিষেবার পরিকাঠামোর উন্নতি হবে : ড. জিতেন্দ্র সিং
নতুন দিল্লি, ৮ই মে, ২০২০
কেন্দ্রীয় মন্ত্রী ড. জিতেন্দ্র সিং আজ চিকিৎসক, কর্পোরেট হাসপাতাল, প্রথম সারির গবেষণা সংস্থা এবং চিকিৎসা সংক্রান্ত অর্থনীতির বিশেষজ্ঞদের সঙ্গে কোভিড পরবর্তী সময়ের পরিস্থিতি নিয়ে আলোচনা করেন।
ভিডিও কনফারেন্সের মাধ্যমে এই বৈঠকে চেন্নাইয়ের ডায়বেটিস বিশেষজ্ঞ ডঃ ভি. মোহন, মেডান্টার ড. নরেশ ত্রেহান, বেঙ্গালুরুর নারায়ণা হেলথের ড. দেবী শেট্টি, অ্যাপেলো হাসপাতালের ড. সঙ্গীতা রেড্ডি, ব্যাঙ্গালোরের বায়োকন-এর কিরণ মজুমদার শাহ, সিএসআইআর-এর ড. শেখর মান্ডে, ডঃ ডি. সুন্দরমণ, ডঃ শক্তি গুপ্ত, ডঃ রথীন রায়, অধ্যাপক কে. শ্রীনাথ রেড্ডি এবং ডঃ যোগেশ জৈন অংশ নেন।
ডঃ জিতেন্দ্র সিং বলেন, কোভিড মহামারীর প্রথম পর্যায়ে দেশ, দক্ষতা এবং পেশাদারিত্বের সঙ্গে পরিস্থিতির মোকাবিলা করেছে। তিনি বলেন, এখন সময় এসেছে, ভবিষ্যতের চাহিদা মেটানোর জন্য কোভিড পরবর্তী সময়ে কি কৌশল নেওয়া উচিত তা নিয়ে চিন্তাভাবনা করার। তিনি বলেন, যথোচিত পরিকল্পনা করা হলে, ভবিষ্যতে ভারতের স্বাস্থ্য পরিকাঠামোর উন্নয়ন এমনভাবে ঘটানো যাবে, যার ফলে ভারতের স্বাস্থ্য পরিকাঠামো কেবল বিশ্বমানের হয়ে উঠবে না, দেশের অর্থনীতিতেও তা বড় ভূমিকা রাখবে। ডঃ সিং বলেন, কোভিড সংক্রমিতদের চিকিৎসা করার সময় ডায়বেটিস, হৃদরোগ, ক্যান্সারের মত রোগীদের চিকিৎসাও যাতে যথাযথ ভাবে করা হয়, সেবিষয়ে খেয়াল রাখতে হবে। তিনি, আরো বেশি সংখ্যায়, কোভিড সংক্রমণ শনাক্ত করার পরীক্ষার ওপর জোর দেন। অর্থনীতির প্রসঙ্গ নিয়ে আলোচনার সময় স্বাস্থ্যের বিষয়টি ভবিষ্যতে অগ্রাধিকার পেলে তা ভারতের অর্থনীতির পক্ষে সহায়ক হবে বলে বিশেষজ্ঞরা মনে করেন। চিকিৎসা সরঞ্জাম নির্মাণ এবং ওষুধ শিল্পে ভারতের আরো গুরুত্ব দেওয়া উচিত বলে অংশগ্রহণকারীরা মত প্রকাশ করেছে। আলোচনায় রোগ – প্রতিরোধ কৌশলের ওপর গুরুত্ব দেওয়া হয়েছে।
(CG/CB/SFS
প্রধানমন্ত্রীরদপ্তর
প্রধানমন্ত্রী ২০০১ সালে সংসদে হামলায় শহীদদের স্মৃতিতে শ্রদ্ধা জানিয়েছেন
নয়াদিল্লি, ১৩ ডিসেম্বর, ২০২২
প্রধানমন্ত্রী শ্রী নরেন্দ্র মোদী ২০০১ সালে সংসদে হামলায় যাঁরা শহীদ হয়েছিলেন তাঁদের স্মৃতিতে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেন;
“২০০১ সালে সংসদ হামলায় শহীদদের স্মৃতিতে শ্রদ্ধা জানিয়েছি। আমরা কখনই তাঁদের সাহসিকতা, আত্মবলিদান ভুলবো না।”
PG/PM/NS
(
কর্পোরেটবিষয়সংক্রান্তমন্ত্রক
আইবিসি’র রূপায়ণে আইবিবিআই এবং সেবি’র মধ্যে সমঝোতাপত্র
নয়াদিল্লি, ১৯ মার্চ ২০১৯
ইনসলভেন্সি অ্যান্ড ব্যাঙ্করাপ্সি বোর্ড অফ ইন্ডিয়া  এবং সিকিউরিটি অ্যান্ড এক্সচেঞ্জ বোর্ড অফ ইন্ডিয়া  আজ একটি সমঝোতাপত্রে স্বাক্ষর করেছে।
২০১৬ সালের দেউলিয়া এবং ঋণ খেলাপি আইনের যথাযথ রূপায়ণের ওপর আইবিবিআই এবং সেবি গুরুত্ব আরোপ করেছে। নির্দিষ্ট আইনে যেসব বাধ্যবাধকতা রয়েছে, সেগুলি বজায় রেখে এই সমঝোতা অনুসারে দুটি সংগঠন সহযোগিতা এবং সমন্বয় বজায় রেখে চলবে।
এই সমঝোতা অনুসারে :
ক) দুটি সংগঠন নির্দিষ্ট আইনে যেসব বাধ্যবাধকতা রয়েছে, তার মধ্য থেকে তথ্যের আদান-প্রদান করবে।
খ) সম্ভাবনাময় এবং আইনি বাধ্যবাধকতার মধ্যে প্রাপ্ত সম্পদ ভাগ করে নেওয়া হবে।
গ) দুটি সংগঠন তাদের নিজ নিজ এক্তিয়ারের মধ্যে যেসব স্বার্থ রয়েছে, যেমন প্রত্যেকের দায়বদ্ধতা, গবেষণা, তথ্য মূল্যায়ন, তথ্য প্রযুক্তির মতো নানা বিষয়ে সময়ে সময়ে আলোচনায় বসবে।
ঘ) সমষ্টিগত সম্পদের যথাযথ ব্যবহারের জন্য উভয় সংগঠন একে অন্যের কর্মীদের প্রশিক্ষণ দেবে।
ঙ) দেউলিয়া এবং আর্থিক ঋণদাতাদের ক্ষমতা প্রদানে সহায়তা।
চ) সংশ্লিষ্ট আইন অনুযায়ী যৌথ উদ্যোগে ঋণ গ্রহীতাদের সঙ্কটের সময়ে দেউলিয়া সমস্যার সমাধান এবং ঋণ দাতাদের মধ্যে সচেতনতা বৃদ্ধি করা হবে।
সেবি’র পক্ষে কার্যনির্বাহী নির্দেশক শ্রী আনন্দ বাইওয়ার এবং আইবিবিআই – এর তরফে সংস্থার কার্যনির্বাহী নির্দেশক শ্রী ঋতেশ কভরিয়া মুম্বাইতে এই সমঝোতাপত্রে স্বাক্ষর করেছেন।
CG/CB/SB
(Visitor Counter : 86
নারীওশিশুবিকাশমন্ত্রক
সারা দেশে মহিলাদের সাহায্যের জন্য ১৯৫টি ওয়ানস্টপ সেন্টার চালু রয়েছে
নয়াদিল্লি, ০৩ আগস্ট, ২০১৮
হিংসা বা আক্রমণের শিকার মহিলাদের সাহায্যের জন্য মন্ত্রক ২০১৫-র ১ এপ্রিল থেকে ‘ওয়ানস্টপ সেন্টার’ প্রকল্প রূপায়ণ করে আসছে। এই প্রকল্পের আওতায় স্থির হয়েছে যে, দেশের প্রতিটি জেলায় পর্যায়ক্রমে ওয়ানস্টপ সেন্টার গড়ে তোলা হবে। এখনও পর্যন্ত সারা দেশে ১৯৫টি এই ধরণের কেন্দ্রের মাধ্যমে মহিলাদের চিকিৎসাগত, পুলিশি, আইনি বা মামলা সংক্রান্ত, মনস্তাত্বিক ও অস্থায়ী আশ্রয়ের মতো সহায়তা দেওয়ার কাজ হচ্ছে। মন্ত্রক কেরলের আরও ৫টি জেলায় ওয়ানস্টপ সেন্টার স্থাপনের অনুমোদন দিয়েছে।
রাজ্যসভায় বৃহস্পতিবার এক অতিরিক্ত প্রশ্নের জবাবে একথা জানান মহিলা ও শিশু কল্যাণ মন্ত্রী শ্রীমতী মানেকা সঞ্জয় গান্ধী।
CG/BD/SB…
(Visitor Counter : 32
প্রতিরক্ষামন্ত্রক
এডব্লুডব্লুএ-র দিল্লিতে প্রান্তিক মানুষদের জন্য ৩৭০০টি খাদ্য সামগ্রীর প্যাকেট বন্টন
নতুনদিল্লি, ৩১ মার্চ, ২০২০
কোভিড-১৯ এর সংক্রমণ আটকাতে দেশজুড়ে প্রতিরোধমূলক নিয়ন্ত্রণ ব্যবস্থা চালু হওয়ায় দিল্লির প্রান্তিক মানুষদের জন্য সেনাবাহিনীতে কর্মরতদের স্ত্রীদের সংগঠন আর্মি ওয়াইভস ওয়েলফেয়ার অর্গানাইজেশন - এডব্লুডব্লুএ মঙ্গলবার ২৫০০টি খাদ্যসামগ্রীর প্যাকেট বন্টন করেছে। এর আগে সংগঠনের পক্ষ থেকে সোমবার ১২০০ এধরণের প্যাকেট বন্টন করা হয়।
দিল্লির বিভিন্ন কলোনীতে অফিসারস, জুনিয়র কমিশনড অফিসারস এবং অন্যান্য পদাধিকারীদের পরিবারগুলি তাঁদের বাড়িতে এই খাবার তৈরি করেছেন। এডব্লুডব্লুএ-র মধ্যাহ্ন ভোজ প্রকল্পের আওতায় এগুলি বানানো হয়।
সেনাবাহিনীতে কর্মরতদের স্ত্রী, তাঁদের সন্তানদের, যুদ্ধক্ষেত্রে নিহত সেনানীদের স্ত্রী, ভিন্নভাবে সক্ষমদের সার্বিক উন্নয়ন ও কল্যাণে এই সংগঠন কাজ করে। সমাজে দরিদ্রদের মানোন্নয়নে বিভিন্ন কেন্দ্র ও রাজ্য সরকারি প্রকল্পেও সংগঠনের সদস্যরা সক্রিয় অংশ নিয়ে থাকেন।
CG/CB
(Visitor Counter : 68
আইনওবিচারমন্ত্রক
হাইকোর্টগুলির আদালত চত্বরে ডিজিট্যাল ঘড়ি
নতুনদিল্লি, ১৫ই জুন, ২০২৩
(দেশের হাইকোর্টগুলির আদালত চত্বরে জাস্টিস ক্লক হিসেবে বৈদ্যুতিন বার্তাবাহী ব্যবস্থাপনা বা ইলেকট্রনিক সাইনেজ সিস্টেমস লাগানো হয়েছে। এর মধ্য দিয়ে আদালতের বিষয়ে গুরুত্বপূর্ণ তথ্য জনসাধারণ জানতে পারবেন। এছাড়াও আদালত সম্পর্কিত নানা তথ্য মানুষের কাছে পৌঁছে দেবার ফলে বিচার ব্যবস্থা সম্পর্কে সচেতনতা গড়ে উঠবে।
CG/CB/……
স্বরাষ্ট্র মন্ত্রক
পাঞ্জাবের সীমান্তবর্তী গ্রামগুলিতে বন্ডেড লেবার হিসেবে আটকে থাকা শ্রমিকদের জন্য পাঞ্জাবের কৃষকরা দায়ি নন কেন্দ্রীয় স্বরাষ্ট্র মন্ত্রক মানব পাচার সিন্ডিকেটের বিরুদ্ধে যথাযথ ব্যবস্থা গ্রহণের বিষয়ে উদ্যোগী হতে বলেছে
নয়াদিল্লী, ৩ এপ্রিল, ২০২১
এক শ্রেণীর সংবাদ মাধ্যমে একটি ভুল খবর পরিবেশিত হয়েছে। ওই খবরে বলা হয়েছে কেন্দ্রীয় স্বরাষ্ট্র মন্ত্রক পাঞ্জাবের কৃষকদের বিরুদ্ধে ভয়ঙ্কর অভিযোগ রাজ্য সরকারের কাছে করেছে। এই সংবাদ প্রতিবেদনগুলি বিভ্রান্তিকর এবং বিগত দু-বছর ধরে পাঞ্জাবের চারটি স্পর্শকাতর সীমান্তবর্তী জেলার একটি আর্থ-সামাজিক সমস্যাকে ভুলভাবে প্রকাশ করেছে। কেন্দ্রীয় স্বশস্ত্র পুলিশ বাহিনী মন্ত্রককে ওই সীমান্তবর্তী জেলাগুলির বিষয়ে জানিয়েছিল।
প্রথমত আইন-শৃঙ্খলাজনিত পরিস্থিতির জন্য রাজ্যগুলির সঙ্গে নিয়মিত চিঠিপত্রের আদান-প্রদান হয়। কেন্দ্রীয় স্বরাষ্ট্র মন্ত্রক কোনো একটি নির্দিষ্ট রাজ্য বা একাধিক রাজ্যের জন্য উদ্দেশ্য প্রনোদিত হয়ে চিঠি লেখে নি। এই চিঠিটি কেন্দ্রীয় শ্রম ও কর্মসংস্থান দপ্তরের কাছেও পাঠানো হয়েছে যেখানে সমস্ত রাজ্যগুলিকে সংবেদনশীল ব্যবস্থা বজায় রাখার অনুরোধ জানানো হয়েছে। এর মূল উদ্দেশ্য হল অসাধু লোকদের হাত থেকে দুর্বল ভুক্তভোগীরা যাতে প্রতারিত না হন সেটি নিশ্চিত করা।
দ্বিতীয়ত কোনোও কোনোও সংবাদ প্রতিবেদনে একেবারে ভিন্ন প্রসঙ্গ উত্থাপন করা হয়েছে যার সঙ্গে ওই চিঠিতে প্রকাশ করা বিষয়বস্তুর কোন যোগ নেই। প্রতিবেদনে বলা হয়েছে মন্ত্রক পাঞ্জাবের কৃষকদের বিরুদ্ধে গুরুতর অভিযোগ এনেছে এবং এই ঘটনার সঙ্গে বর্তমান কৃষক আন্দোলনের যোগ রয়েছে। মন্ত্রকের চিঠিতে স্পষ্টভাবে বলা হয়েছে যে মানব পাচারের সিন্ডিকেটগুলি এইসব শ্রমিকদের ভাড়া করে এবং তাদের কম টাকা দেয় ও মানবেতর আচরণ করে থাকে। ওই চিঠিতে আরো বলা হয়েছে এইসব শ্রমিকদের নেশার দ্রব্য দেখিয়ে আকৃষ্ট করা হয়, যার ফলে তাদের শারীরিক ও মানসিক স্বাস্থ্যের ক্ষতি হয়।
এই ধরণের বহুস্তরীয় সমস্যার সমাধানের জন্য মন্ত্রক রাজ্য সরকারগুলিকে অনুরোধ জানিয়েছে এবং বলেছে গুরুতর এইসব সমস্যার সমাধানের জন্য যথাযথ ব্যবস্থা গ্রহণ করতে হবে।
CG/CB/NS
(Visitor Counter : 158
মৎস্য ও পশু পালন এবং দুগ্ধশিল্প মন্ত্রক
পশ্চিমবঙ্গের দার্জিলিং এবং কালিম্পং জেলায় গবাদি পশুর মধ্যে লাম্পি স্কিন ডিজিজের খবর মেলায় দ্রুত পদক্ষেপের নির্দেশ দিয়েছেন কেন্দ্রীয় মৎস্যচাষ এবং পশুপালন এবং দুগ্ধ উৎপাদন দপ্তরের মন্ত্রী শ্রী পারষোত্তম রূপালা
নয়াদিল্লি, ২১ মে, ২০২৩
পশ্চিমবঙ্গের দার্জিলিং এবং কালিম্পং জেলায় গবাদি পশুর মধ্যে লাম্পি স্কিন ডিজিজের খবর মেলায় পশুপালকদের উদ্বেগের নিরসনে দ্রুত পদক্ষেপের নির্দেশ দিল কেন্দ্রীয় মৎস্যচাষ, পশুপালন এবং দুগ্ধ উৎপাদন দপ্তর।
সংশ্লিষ্ট দপ্তরের মন্ত্রী শ্রী পারষোত্তম রূপালা দার্জিলিং-এর সাংসদ রাজু বিস্তার একটি চিঠির ভিত্তিতে এই নির্দেশ দিয়েছেন। পশুপালকদের উপযুক্ত প্রযুক্তি এবং আর্থিক সহায়তা দেওয়ার নির্দেশ দেওয়া হয়েছে। রাজ্য এবং জেলা প্রশাসনের সঙ্গে সমন্বয় ভিত্তিতে কাজ করার কথাও বলা হয়েছে।
ঐ রোগে অবশ্য ঐ দুটি জেলায় কোনো গবাদি পশুর প্রাণহানির খবর এখনও পাওয়া যায়নি। জানা গেছে দার্জিলিং-এ প্রতিষেধক না পাওয়া ৪০০ গবাদিপশু এই রোগে সংক্রমিত হয়েছে। কালিম্পং-এ সংখ্যাটি ২ হাজার। দার্জিলিং-এ ২০০টি এবং কালিম্পং ১২০০ গবাদিপশু ইতোমধ্যেই রোগমুক্ত হয়েছে। সংক্রমিত অন্য প্রাণীগুলির চিকিৎসা চলছে। প্রতিষেধক দেওয়ার কাজও চলছে দ্রুত গতিতে। ছাগল কিংবা ভেঁড়ার মধ্যে এই রোগ সংক্রমণের খবর নেই। প্রধানত প্রতিষেধক না পাওয়া গবাদি পশুগুলিই আক্রান্ত হয়েছে। তবে পরিস্থিতি এখন নিয়ন্ত্রণে। এই রোগের মোকাবিলায় নজরদারি জোরদার করা হয়েছে। এ সংক্রান্ত কর্মপরিকল্পনার খসড়া পাঠিয়ে দেওয়া হয়েছে সব রাজ্যগুলিকে। কলকাতার আঞ্চলিক রোগ নিরুপণ পরীক্ষাগারকে এক্ষেত্রে বিশেষ দায়িত্ব দেওয়া হয়েছে।
নিয়মিত প্রতিষেধক কর্মসূচি হাতে নেওয়ার জন্য পরামর্শ দেওয়া হয়েছে রাজ্যগুলিকে। পশ্চিমবঙ্গ সহ সব রাজ্যকেই এক্ষেত্রে ব্যয়ভারের ৬০ শতাংশ মিটিয়ে দেবে কেন্দ্র।
উত্তর পূর্বাঞ্চলের আঞ্চলিক রোগ নিরুপণ পরীক্ষাগার এবং পূর্বাঞ্চলের আঞ্চলিক রোগ নিরুপণ পরীক্ষাগারের আধিকারিকদের নিয়ে একটি কেন্দ্রীয় দল ওইসব এলাকা সফর করবে।
গবাদিপশুর এই রোগের মোকাবিলায় চেষ্টার ত্রুটি রাখছেনা কেন্দ্র। তবে কার্যক্ষেত্রে এর রূপায়ণ রাজ্যের সহযোগিতার ওপর নির্ভর করে, কারণ পশুপালনের বিষয়টি রাজ্যের তালিকাভুক্ত।
(PG/AB/NS
প্রধানমন্ত্রীরদপ্তর
উড়ান প্রকল্পের ৬ বছরের সাফল্যে খুশি প্রধানমন্ত্রী
নয়াদিল্লি, ২৮ এপ্রিল, ২০২৩
৬ বছর আগে সিমলা ও দিল্লির মধ্যে যাতায়াতকারী রিজিওনাল কানেক্টিভিটি স্কিম উড়ান সম্পর্কে কেন্দ্রীয় অসামরিক বিমান পরিবহন মন্ত্রকের এক ট্যুইট নিয়ে প্রতিক্রিয়া জানিয়েছেন প্রধানমন্ত্রী শ্রী নরেন্দ্র মোদী। আজ ৪৭৩টি রুট এবং ৭৪টি বিমানবন্দর, হেলিপোর্ট ও জল বিমান বন্দরের মাধ্যমে ভারতের বিমান পরিবহনে উল্লেখযোগ্য পরিবর্তন এসেছে।
এক ট্যুইটের প্রত্যুত্তরে প্রধানমন্ত্রী বলেছেন,
গত ৯ বছরে ভারতের উড়ান পরিবহনের ক্ষেত্রে ব্যাপক পরিবর্তন এসেছে। শ্রী মোদী আরও বলেন, বর্তমানে চালু থাকা বিমানবন্দরগুলিকে আধুনিক করা হয়েছে। অত্যন্ত দ্রুত গতিতে নতুন বিমানবন্দর তৈরি করা হয়েছে এবং রেকর্ড সংখ্যক যাত্রী এখন বিমানে যাতায়াত করছেন।
ট্যুইটে প্রধানমন্ত্রী বলেছেন;
“গত ৯ বছরে ভারতের উড়ান পরিবহন ক্ষেত্রে ব্যাপক পরিবর্তন এসেছে। বর্তমানে চালু থাকা বিমানবন্দরগুলিকে আধুনিক করা হয়েছে। অত্যন্ত দ্রুত গতিতে নতুন বিমানবন্দর তৈরি করা হয়েছে এবং রেকর্ড সংখ্যক যাত্রী এখন বিমানে যাতায়াত করছেন। এরফলে বাণিজ্য এবং পর্যটনের ক্ষেত্রে বড় গতি এসেছে। #UDANat6”
PG/MP/NS
(
আদিবাসীবিষয়কমন্ত্রক
শ্রী অর্জুন মুন্ডা আদিবাসী মানুষের উৎপাদিত সামগ্রীর বৃহত্তম বিপণনী 'ট্রাইবস ইন্ডিয়া ই-মার্কেট প্লেস' এবং কলকাতা ও ঋষিকেশে দুটি নতুন ট্রাইবস ইন্ডিয়া আউটলেটের উদ্বোধন করেছেন
নয়াদিল্লি, ২ অক্টোবর, ২০২০
আদিবাসী মানুষের জীবন-জীবিকায় পরিবর্তন নিয়ে আসার লক্ষ্যে আরও একটি যুগান্তকারী পদক্ষেপের অঙ্গ হিসেবে ভারতের বৃহত্তম হস্তসামগ্রী ও অর্গ্যানিক সামগ্রীর বিপণী হল 'ট্রাইবস ইন্ডিয়া ই-মার্কেট প্লেস'। কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা আদিবাসী মানুষের উৎপাদিত সামগ্রী বিপণনের জন্য বৃহত্তম এই বাজার ব্যবস্থার সূচনা করে বলেন, মহামারী সত্ত্বেও রাষ্ট্রায়ত্ত ট্রাইফেড সংস্থার কর্মীরা আদিবাসী মানুষের আর্থ-সামাজিক উন্নয়নে নিরন্তর প্রয়াস চালিয়েছেন। ট্রাইফেড-এর নতুন এই প্রয়াস প্রধানমন্ত্রীর আত্মনির্ভর ভারত গড়ে তোলার দূরদৃষ্টির সঙ্গে সাযুজ্য রেখে গ্রহণ করা হয়েছে।
আদিবাসী মানুষের উৎপাদিত সামগ্রীর বৃহত্তম এই বিপণীতে হস্তশিল্পের একাধিক সুচারু নমুনা স্থান পেয়েছে। এই বাজার ব্যবস্থা আদিবাসী মানুষ, বিশেষ করে শিল্পীদের উৎপাদিত সামগ্রীগুলির সরাসরি বিপণনে সাহায্য করবে। এমনকি, আদিবাসী মানুষের উৎপাদিত পণ্যসামগ্রীর বাণিজ্যিক লেনদেনে ডিজিটাইজেশনের প্রচলনের দিক থেকেও এই প্রয়াস আরও একটি গুরুত্বপূর্ণ পদক্ষেপ। এই উপলক্ষে কেন্দ্রীয় আদিবাসী বিষয়ক প্রতিমন্ত্রী শ্রীমতী রেণুকা সিং সহ বিভাগীয় সচিব শ্রী দীপক খান্ডেকর, ট্রাইফেড-এর চেয়ারম্যান শ্রী রমেশ চন্দ্র মীনা সহ মন্ত্রকের উচ্চপদস্থ আধিকারিকরা উপস্থিত ছিলেন।
আদিবাসী মানুষের সহায়তায় শ্রী মুন্ডা ট্রাইফেড-এর একাধিক কর্মসূচির সূচনা করেন। এর মধ্যে রয়েছে 'ট্রাইবস ইন্ডিয়া'র ঋষিকেশ ও কলকাতায় দুটি বিপণী। ইতিমধ্যেই ট্রাইফেড / ট্রাইবস ইন্ডিয়া অনলাইন বাণিজ্যিক সংস্থা অ্যামাজনের সঙ্গে অংশীদারিত্ব গড়ে তুলেছে। এর ফলে, ট্রাইবস ইন্ডিয়া বিপণনীর বিভিন্ন সামগ্রী অনলাইনেও সংগ্রহ করা যাবে। শ্রী মুন্ডা ট্রাইফেড ও ট্রাইবস ইন্ডিয়ার উদ্যোগে পাকুড় মধু বিপণনেরও সূচনা করেন। ঝাড়খণ্ডের পাকুড় জেলার সাঁওতাল আদিবাসীদের সংগৃহীত ১০০ শতাংশ প্রাকৃতিক গুণবিশিষ্ট এই মধুতে একাধিক পুষ্টিকর উপাদান রয়েছে। পাকুড় জেলা থেকে সংগৃহীত হওয়ার জন্য এই মধুর এরকম নাম দেওয়া হয়েছে। উল্লেখ করা যেতে পারে, পাকুড় জেলার সাঁওতাল আদিবাসীরা রাষ্ট্রায়ত্ত ট্রাইফেড-এর জন্য তিন টন মধু উৎপাদন করেছে।
এই উপলক্ষে শ্রী মুন্ডা বলেন, 'ট্রাইবস ইন্ডিয়া ই-মার্কেট প্লেস' এমন এক উচ্চাকাঙ্ক্ষী উদ্যোগ যার মাধ্যমে ট্রাইফেড আদিবাসী মানুষের উৎপাদিত হস্তশিল্প, তাঁতবস্ত্র, প্রাকৃতিক খাবারের মতো ভিন্ন ভিন্ন ধরনের প্রায় ৫ লক্ষ সামগ্রীর বিপণন করবে। এই ধরনের সামগ্রীগুলির সরবরাহকারীদের মধ্যে যেমন আদিবাসী শিল্পীরা রয়েছেন, তেমনই আদিবাসী স্বনির্ভর গোষ্ঠী ও স্বেচ্ছাসেবী সংস্থা যুক্ত রয়েছে। ট্রাইফেড-এর চেয়ারম্যান শ্রী আর সি মীনা বলেন, সংস্থার লক্ষ্যই হল গৃহীত বিভিন্ন উদ্যোগগুলিকে সার্বিকভাবে সফল করে তোলা। এই লক্ষ্যে সংস্থাটি আদিবাসী মানুষের উৎপাদিত বিভিন্ন সামগ্রীগুলির বিশেষ করে, স্বল্প পরিচিত সামগ্রীর বিপণন ও প্রসারে উদ্যোগী হয়েছে। এর ফলে, আদিবাসী মানুষ এবং শিল্পীরা আর্থিক দিক থেকে লাভবান হবেন বলেও তিনি অভিমত প্রকাশ করেন।
CG/BD/DM
(Visitor Counter : 197
স্বাস্থ্যওপরিবারকল্যাণমন্ত্রক
কেরলে নিপা ভাইরাসে আক্রান্ত সাধারণ মানুষের স্বাস্থ্য সম্পর্কে পর্যালোচনা করেছে কেন্দ্রীয় দল
কেন্দ্রীয় স্বাস্থ্য ও পরিবার মন্ত্রী ডঃ হর্ষবর্ধন বলেছেন, কেরলে নিপা ভাইরাস নিয়ে উদ্ভূত পরিস্থিতির ওপর নজর রাখছে কেন্দ্রীয় সরকার। এই বিষয় নিয়ে সাধারণ মানুষের মধ্যে অহেতুক আতঙ্ক না ছড়ানোর আবেদন জানিয়েছেন। তিনি বলেছেন, কেন্দ্রীয় সরকার রাজ্যের স্বাস্থ্যমন্ত্রী শ্রীমতী কে কে শৈলজার সঙ্গে নিয়মিত যোগাযোগ রেখে চলেছে। এই বিষয় নিয়ে কেন্দ্রীয় স্বাস্থ্য ও পরিবার কল্যাণ মন্ত্রকের সচিব শ্রী প্রীতি সুদান এবং অন্যান্য আধিকারিকরা নজর রাখছেন এবং প্রতিদিন রাজ্য থেকে সর্বশেষ পাওয়া তথ্য কেন্দ্রকে জানাচ্ছে। কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষবর্ধনের নির্দেশে কেন্দ্রীয় প্রতিনিধি দল ইতিমধ্যেই সেখানে পৌঁছেছে। তাঁরা রাজ্যের স্বাস্থ্য মন্ত্রীর সঙ্গে বৈঠকের পাশাপাশি, নিপা ভাইরাস আক্রান্ত জেলাগুলির স্বাস্থ্য আধিকারিকদের সঙ্গেও কথা বলেছেন। রাজ্যের স্বাস্থ্য দপ্তরের পক্ষ থেকে জেলা সদরগুলিতে কন্ট্রোল রুম খোলা হয়েছে। এর্নাকুলাম সরকারি মেডিকেল কলেজে পর্যবেক্ষণ বিভাগ খোলা হয়েছে। কালিকাট, ত্রিসুর এবং কোট্রায়াম হাসপাতালে পর্যবেক্ষণের জন্য সমস্ত রকম পরিষেবার ব্যবস্থা করা হয়েছে। প্রতিদিন সন্ধ্যায় কন্ট্রোল রুম থেকে নিপা ভাইরাস সংক্রান্ত বিষয়ে সংবাদ প্রকাশ করা হচ্ছে। বর্তমানে একজন নিপা ভাইরাস আক্রান্ত রোগীর অবস্থা স্থিতিশীল বলে জানা গেছে।
(Visitor Counter : 126
প্রধানমন্ত্রীরদপ্তর
সুদানে নিরাপত্তা পরিস্থিতি পর্যালোচনা প্রধানমন্ত্রীর
নয়াদিল্লি, ২১ এপ্রিল, ২০২৩
প্রধানমন্ত্রী শ্রী নরেন্দ্র মোদী ভিডিও কনফারেন্সিং – এর মাধ্যমে আজ সুদানের নিরাপত্তা পরিস্থিতি পর্যালোচনায় ডাকা একটি উচ্চ পর্যায়ের বৈঠকে পৌরহিত্য করেন। বৈঠকে বিদেশ মন্ত্রী, জাতীয় নিরাপত্তা উপদেষ্টা, ভারতে নিযুক্ত সুদানের রাষ্ট্রদূত এবং অন্যান্য উচ্চ পদস্থ আধিকারিকরা উপস্থিত ছিলেন।
বৈঠকে প্রধানমন্ত্রী সুদানের সাম্প্রতিক পরিস্থিতি পর্যালোচনা করেন এবং সেখানকার পরিস্থিতি সংক্রান্ত একটি রিপোর্ট তাঁকে দেওয়া হয়। ঐ রিপোর্টে সুদানে থাকা ৩ হাজারেরও বেশি ভারতীয় নাগরিকের নিরাপত্তার বিষয়টিকে তুলে ধরা হয়।
বৈঠকে গত সপ্তাহে সেখানে বুলেট আক্রমণে এক ভারতীয়র নিহত হওয়ার ঘটনায় শোক প্রকাশ করেন প্রধানমন্ত্রী।
প্রধানমন্ত্রী সমস্ত আধিকারিকদের পরিস্থিতির উপর তীক্ষ্ণ নজর রাখার নির্দেশ দেন এবং সুদানে থাকা ভারতীয়দের নিরাপত্তা পর্যালোচনা ও তাঁদের সম্ভাব্য সবরকম সহায়তা দেওয়ার ব্যাপারে নির্দেশ দেন। আপৎকালীন পরিস্থিতিতে ভারতীয়দের নিরাপদে দেশে দ্রুত ফিরিয়ে আনার বিষয়টিও খতিয়ে দেখতে বলেন শ্রী মোদী।
ঐ অঞ্চলে প্রতিবেশী দেশগুলি এবং সুদানে থাকা ভারতীয়দের সঙ্গে ঘনিষ্ঠ যোগাযোগ রাখার উপরও জোর দেন প্রধানমন্ত্রী।
PG/MP/SB
(
প্রধানমন্ত্রীরদপ্তর
পুরুষদের ট্রিপল জাম্প বিভাগে স্বর্ণ পদক জয়ী অর্পিন্দর সিং-কে অভিনন্দন জানালেন প্রধানমন্ত্রী
নয়াদিল্লি, ২৯ আগস্ট, ২০১৮
ইন্দোনেশিয়ার জাকার্তা পালেমব্যাঙ্গে অনুষ্ঠিত অষ্টাদশ এশিয়ান গেমস্-এ পুরুষদের ট্রিপল জাম্প বিভাগে স্বর্ণ পদক জয়ী অর্পিন্দর সিং-কে অভিনন্দন জানালেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেছেন, “ কঠোর পরিশ্রমী ও প্রতিভাবান অর্পিন্দর সিং পুরুষদের ট্রিপল জাম্প বিভাগে স্বর্ণ পদক সুনিশ্চিত করেছেন। তাঁর সাফল্য প্রত্যেক ভারতীয়কে খুশি করেছে”।
CG/BD/SB…
(Visitor Counter : 95